Publication: Magyar Közlöny
Issue: MK-2007-83 (Year: 2007, Number: 83)
Era: 2004-2010
Section: a 52/2003. (VIII. 15.) GKM-FVM együttes rendeletet.
Paragraph Index: 2960

9. RÉSZ A 9.1.1.2 bekezdésben az FL jármű meghatározásában a „61 °C” „60 °C”-ra módosul. A 9.1.1.2 bekezdésben az AT jármű meghatározása a) pontja helyébe a következő lép: „a) veszélyes anyagok 1 m3-nél nagyobb befogadóképességű rögzített vagy leszerelhető tartányban, ill. 3 m3-nél nagyobb befogadóképességű tankkonténerben, mobil tartányban vagy MEG-konténerben való szállítására szolgáló, az EX/III, az FL és az OX-tól eltérő jármű,” A 9.1.2.1 bekezdés a következő harmadik mondattal egészül ki: „A 9.1.2.2 bekezdés szerinti típusjóváhagyással ellátott nyerges vontatók esetében az illetékes hatóság eltekinthet az első vizsgálattól, ha a gyártó vagy megfelelően felhatalmazott képviselője vagy az illetékes hatóság által elismert szervezet nyilatkozatot adott ki arról, hogy megfelel a 9.2 fejezet követelményeinek.” A 9.1.3.1 bekezdés szövege helyébe a következő lép: „Az EX/II, az EX/III, az FL, az OX és az AT járművek esetében az e rész előírásainak való megfelelőség tanúsításaként a forgalomba helyező ország illetékes hatóságának mindazokra a járműegyedekre, amelyek vizsgálata kielégítő eredménnyel járt vagy amelyekre a vizsgálat alapján a 9.2 fejezetnek való megfelelőségről a 9.1.2.1 bekezdés szerint nyilatkozatot adtak ki, jóváhagyási igazolást (ADR jóváhagyási igazolást) kell kiadnia.” A 9.1.3.3 bekezdésben a „9.1.3.5 pontban” szövegrész helyébe a „9.1.3.5 bekezdésben” szövegrész lép. A 9.1.3.5 bekezdésben, a jóváhagyási igazolás mintájának 9.6 pontjának szövege helyébe a következő lép: „9.6 Az ADR 6.8.4 szakasza szerinti – esetleges – TC és TE különleges előírás(ok)6): 6) Nem szükséges megadni, ha a szállítható anyagok a 10.2 pontban fel vannak sorolva.” 2007/83. szám A 9.2.1 szakasz második francia bekezdésének szövege helyébe a következő lép: „– a 9.2.5 szakasz követelményeit (az ENSZ-EGB 89. sz. előírás vagy a 92/6/EGK Tanácsi Irányelv szerinti sebességkorlátozó készülék) minden olyan gépjárműre alkalmazni kell, amelynek megengedett legnagyobb össztömege meghaladja a 12 tonnát és 1987. december 31-e után helyezték először forgalomba, valamint minden olyan gépjárműre, amelynek megengedett legnagyobb össztömege meghaladja a 3,5 tonnát, de legfeljebb 12 tonna és 2007. december 31-e után helyezték először forgalomba.” A 9.2.1 szakasz táblázatában, a 9.2.4.7 bekezdés címében és szövegében, a 9.3.2 szakasz címében, a 9.3.2.1, a 9.3.2.2 és a 9.3.2.3 bekezdésben, a 9.4.1 és a 9.4.2 szakaszban, a 9.5.1 és a 9.5.2 szakaszban, a 9.7.7 szakasz címében, a 9.7.7.1 és a 9.7.7.2 bekezdésben a „belső égésű” kifejezés helyébe az „égéshő felhasználásával működő” kifejezés lép. A 9.2.4.7.6 pont szövege helyébe a következő lép: „Gáznemű tüzelőanyag égéshő felhasználásával működő fűtőberendezéshez nem használható.” A 9.2.1 szakasz táblázatában a 9.2.3 Fékberendezés rovathoz tartozó d) és g) megjegyzések helyébe a következő megjegyzések lépnek: „d) 2010. január 1-je után minden járműnek meg kell felelnie a jármű első forgalomba helyezése (vagy használatba vétele, ahol a forgalomba helyezés nem kötelező) idején érvényes ENSZ-EGB 13. sz. előírás vagy a (módosított) 71/320/EGK irányelv műszaki követelményeinek, de legalább az ENSZ-EGB 13. sz. előírás 06. módosítási sorozat vagy a 91/422/EGK irányelvvel módosított 71/320/EGK irányelv műszaki követelményeinek. A pótkocsikat (pótkocsit, félpótkocsit és középtengelyes pótkocsit) A kategóriájú blokkolásgátló fékrendszerrel kell ellátni. A gépjárműveket 1. kategóriájú blokkolásgátló fékrendszerrel kell ellátni.

Source: https://magyarkozlony.hu/hivatalos-lapok/25652a0f10cd87472c6c66116c603fdfb5032663/dokumentumok/733453e9977a49d22c9e0ff8eb9fd8d9eb2f905c/letoltes